සී.ඩබ්.ඩබ්. කන්නන්දර මැතිඳුන්ගේ සැලසුම් අනුව ආරම්භ කරන ලද දිවයිනේ 54 වන මධ්‍ය විද්‍යාලය කුලියාපිටිය නාගරික කලබලකාරී පරිසරයෙන් බැහැර නිසංසල අක්කර 10 ක භූමි භාගයක ඉදිකරන ලද දැවැන්ත ගොඩනැගිලි පද්ධතියකින් සමන්විත විය. විදුහලේ ප්‍රධාන ශාලාව ඉදිරියෙන්ම දිස්වන අතර ශාලාව ඉදිරියෙන් අක්කරයක පමණ භූමි භාගයක ක්‍රීඩා පිටිය සකස් කර ඇත. ක්‍රීඩා භූමිය දෙපස බාලක හා බාලිකා නේවාසිකාගාර දෙක සමමිතිකව පිහිටා ඇත. විදුහලට ඇතුළුවීමට හා පිටවීමට ගේට්ටු දෙකක් වන අතර එම දොරටුවලින් ඇතුළු වීම සඳහා වූ මාර්ගය ක්‍රීඩා පිටිය වටා මැනවින් නිර්මාණය කර ඇත්තේ විදුහලේ ප්‍රධාන ශාලාවට ඇතුළු වීමට පහසුවන ආකාරයටය.
පාසලේ ක්‍රීඩා භූමිය දෙපස සමමිතිකව පිහිටා ඇති ගොඩනැගිලි වන්නේ මොනවාද?
බාලක හා බාලිකා නේවාසිකාගාර